EkBass/fiwiki-20250220-pages-articles huggingface dataset:
Luettelo tunnetuista kurikkalaisista

Tämä on luettelo tunnetuista henkilöistä, jotka ovat kotoisin Kurikasta tai ovat asuneet Kurikassa. Henkilö Titteli Lisätiedot Lähteet Ala-Mieto, Pasi yritysjohtaja Alanen, Aatos oikeustieteen professori Alanen, Aulis J. historian professori Alanen, Yrjö J. E. teologian professori Alanen, Yrjö O. psykiatrian professori Antila, Toivo poliitikko Autio, Orvokki kirjailija Claramunt, Alberto päätoimittaja Elomaa, Sameli haitarintekijä, pelimanni Hakala, Heikki vuorineuvos Hemminki, Heikki kirjailija ja runoilija Hietikko, Jaakko oopperalaulaja Isomäki, Joni jääkiekkoilija On syntynyt Kurikassa vuonna 1985. Kasari, Martti teollisuusneuvos Biografia-sampo: Martti Kasari Viitattu 5.11.2021. Kivistö, Kalevi poliitikko, ministeri Koivisto, Juho poliitikko, maanviljelysneuvos Korpela, Juho tehtailija, sahanomistaja Tehtailija Juho Korpela, Kristiinan Sanomat, 08.05.1931, nro 35, s. 2, Kansalliskirjaston digitaaliset aineistot Kurikka, Pentti yritysjohtaja, kauppaneuvos Laulaja, Jorma piispa Lehtineva, Tiina kirjailija Luoma, Tapio arkkipiispa Lusa, Teijo-Kalevi kirjailija, eskatologi, toimittaja Lustila, Kaija iskelmä- ja tangolaulaja Melin, Maria yrittäjä Mieto, Juha maastohiihtäjä, kansanedustaja On syntynyt Kurikassa vuonna 1949. Mänty- Sorvari, Jukka muusikko Mäntylä, Marja Annikki Zorro-murhan uhri Surmattiin Kurikan Mäkitiellä sijainneeseen asuntoonsa vuonna 1997. Niemi, Anu näyttelijä Ollila, Jorma yritysjohtaja Paulaharju, Samuli kansanperinteen kerääjä, kirjailija Pelttari, Antti suojelupoliisin päällikkö Piirto, Eero bassobaritoni Rinta-Panttila, Kalevi maanviljelysneuvos Viitattu 27.1.2023. Rinta-Panttila, Tuomas näyttelijä Saarakkala, Vesa-Matti poliitikko Saari, Eero vuorineuvos Saari, Kaarlo valtiopäivämies Saartola, Antti kauppalan- ja kaupunginjohtaja Uusimäki, Veikko teatterineuvos Vaismaa, Mikko stand up -koomikko == Lähteet == Kurikkalaisista Tunnettuja kurikkalaisia
Wilhelm Enckell

Wilhelm Jakob Toussaint Enckell (s. 1990) on suomalainen näyttelijä. Hän on valmistunut teatteritaiteen maisteriksi Teatterikorkeakoulusta. Enckellin isä on näyttelijä Robert Enckell. == Filmografia == Elokuva Elokuva Elokuva Vuosi Elokuva Rooli 2006 Rock’n Roll Never Dies pikku Nevada 2020 Tove Lars ”Lasse” Jansson 2021 Rikinkeltainen taivas nuori Alex Televisiosarjat Televisiosarjat Televisiosarjat Vuosi Sarja Rooli 2019, 2022 Vakuum Victor ”Vicke” Brand 2022 Sininen enkeli Sampo == Lähteet == == Aiheesta muualla == * * Luokka:Elävät henkilöt Luokka:Suomalaiset näyttelijät Luokka:Vuonna 1990 syntyneet
Pielaveden kirkonkylä

Pielaveden kirkonkylä on Pielaveden kunnan keskustaajama, joka sijaitsee Pohjois-Savon länsiosassa, Pielavesi-järven kaakkoisrannalla. Savolainen asutus levisi Pielavedelle 1540-luvulla. Pieläveden länsipuoli liittyi Rautalammin, itäpuoli Tavisalmen (Kuopion) pitäjään. Paikkakunta mainitaan vuonna 1557 Tavinsalmen pitäjän Savilahden neljänneksen kylänä (Pelawesij). 1560-luvulla seudulla lienee ollut noin 30 taloa. Asutus tihentyi ja kasvoi lopulta Pielaveden länsipuolelta ja itäpuolelta yhteen. Pielaveden kylä sijaitsi aluksi järven länsirannalla, mutta 1800-luvun alkupuolella nimi vakiintui tarkoittamaan itärannan Rannankylää. Tätä ennen ensimmäinen kappelikirkko oli rakennettu todennäköisesti 1680-luvulla vesitien äärelle Lammassaloon. Pielaveden toinenkin kirkko nousi Lammassaloon (1797), joka tällöin tunnettiin jo Kirkkosaarena. Väestön kasvaessa voimakkaasti 1700-luvun lopulla ja 1800-luvulla (1740 noin 740 asukasta; 1860 noin 12 300, osin alueliitosten myötä), saaressa sijainnut kirkko jäi monelle hankalan taipaleen päähän. Järven itärannan Rannankylään valmistui vuonna 1878 nykyinen, Ferdinand Öhmanin suunnittelema Pielaveden kirkko. Tilastokeskuksen taajama- aluerajauksen mukaan vuoden 2019 lopussa Pielaveden kirkonkylän pinta-ala oli 3,97 neliökilometriä ja väkiluku 1 813. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. ==Lähteet== Luokka:Pielavesi Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Joroisten kirkonkylä

Joroisten kirkonkylä (Häyrilä) on Joroisten kunnan keskustaajama, joka sijaitsee Pohjois-Savon eteläosassa. Viitostie kulkee kirkonkylän itäpuolitse ja Pieksämäki-Huutokoski-Parikkala-rata kirkonkylän eteläpuolitse. Tilastokeskuksen taajama-aluerajauksen mukaan Joroisten kirkonkylän pinta-ala oli 5,72 neliökilometriä, ja väkiluku oli 1 833 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. ==Lähteet== Luokka:Joroinen Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
I. L. Peretz

Jishaq (Isak) Leib Peretz, Isaac Leib (I. L.) Peretz,I. L. Peretz, Britannica, viitattu 29.7.2021 (1851 Zamość, Puola – 1915 Varsova, Puola) oli puolanjuutalainen kirjailija ja merkittävä jiddišinkielinen klassikko. Hänen päätuotantonsa koostuu novelleista, joissa aiheena ovat juutalaisten kaupunkien ihmiskohtalot. Ensimmäisissä novelleissaan hän arvostelee usein vanhaa elämänmuotoa. Hän oli ajattelultaan sosialisti eikä ollut uskonnollinen, joskin myöhemmässä vaiheessa hän kiinnostui hasidilaisuudesta. Keskeneräisiksi jääneet muistelmat ilmestyivät 1913–1914. Peretzin lyriikka on ollut suosittua juutalaisten keskuudessa.Otavan Iso tietosanakirja, osa 3, palsta 1723, Helsinki: Otava 1968 ==Lähteet== ==Aiheesta muualla== Luokka:Hepreankieliset kirjailijat Luokka:Jiddišinkieliset kirjailijat Luokka:Puolalaiset kirjailijat Luokka:Puolalaiset kirjailijat Luokka:Juutalaiset kirjailijat Luokka:Vuonna 1851 syntyneet Luokka:Vuonna 1915 kuolleet
Walker Percy

Walker Percy (1916 Birmingham, Alabama, Yhdysvallat – 1990 Covington, Louisiana, Yhdysvallat) oli yhdysvaltalainen kirjailija. Hän valmistui 1941 lääkäriksi Columbian yliopistosta. Hän ei kuitenkaan harjoittanut lääkärintointa sen jälkeen kun hän sairastui tuberkuloosiin. Hän kiinnostui kristillisestä eksistentialismista, mikä leimasi hänen tuotantoaan, samoin kuin etelävaltiolaisuus ja vuonna 1946 tapahtunut kääntyminen katolisuuteen. Percy sai esikoisromaanistaan The Moviegoer (1961) National Book Award -palkinnon. Teoksessa Lancelot hän käsittelee pahuutta. ==Lähteet== Luokka:Yhdysvaltalaiset kirjailijat Luokka:Vuonna 1916 syntyneet Luokka:Vuonna 1990 kuolleet
Sergei Aleksandrovski

Sergei Sergejevitš Aleksandrovski (, 1889 Jelizavetpolin kuvernementin Gerjusy – 17. elokuuta 1945 Moskova) oli neuvostoliittolainen diplomaatti, joka toimi maansa lähettiläänä Suomessa vuosina 1927–1929. Sergei Aleksandrovski syntyi rikostutkijan perheeseen. Kansallisuudeltaan hän oli venäläinenОткрытый список. Hän liittyi Venäjän sosiaalidemokraattiseen työväenpuolueeseen vuonna 1904, osallistui vallankumoukselliseen toimintaan ja siirtyi 1910-luvun alussa Saksaan, jossa hän opiskeli Mannheimin yliopistossa. Ensimmäisen maailmansodan ajan Aleksandrovski vietti saksalaisten internointileirillä ja spartakistikapinan jälkeen hänet vangittiin uudelleen. Vuonna 1920 Aleksandrovski johti venäläisten sotavankien evakuoimista Saksasta. Aleksandrovski työskenteli diplomaattina vuodesta 1923. Hän oli Neuvostoliiton ulkoasian kansankomissariaatin Keski-Euroopan osaston päällikkö vuosina 1924–1925 ja Neuvostoliiton täysivaltainen edustaja Liettuassa vuosina 1925–1927, Suomessa vuosina 1927–1929 ja Tšekkoslovakiassa vuosina 1933–1939. Aleksandrovski osallistui vapaaehtoisena toiseen maailmansotaan ja jäi saksalaisten vangiksi vuonna 1941. Hän pakeni vankileiriltä ja liittyi partisaaneihin vuonna 1943. Aleksandrovski pidätettiin lokakuussa 1943 ja tuomittiin elokuussa 1945 kuolemaan vakoilusta syytettynä. Hänet rehabilitoitiin vuonna 1956. ==Lähteet== Luokka:Neuvostoliittolaiset diplomaatit Luokka:Neuvostoliittolaiset kommunistit Luokka:Neuvostoliittolaiset toisen maailmansodan sotilaat Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1889 syntyneet Luokka:Vuonna 1945 kuolleet
Ramón Pérez de Ayala

Ramón Pérez de Ayala (1880 Oviedo, Espanja – 1962 Madrid, EspanjaRamón Pérez de Ayala, Britannica, viitattu 29.7.2021 ) oli espanjalainen kirjailija ja diplomaatti. Hän opiskeli oikeustiedettä Oviedon yliopistossa ja toimi 1932–1936 Espanjan Lontoon-suurlähettiläänä. Hän asettui sisällissodassa Francisco Francon tueksi. Pérez de Ayalan tyyli on monisanaista ja käsitteellistä eikä helposti ymmärrettävää. Romaanien juoni saattaa olla löyhä, ja keskeistä niissä on erilaisten ongelmien pohdinnat. Hän julkaisi myös runoja. ==Lähteet== ==Aiheesta muualla== Luokka:Espanjalaiset kirjailijat Luokka:Vuonna 1880 syntyneet Luokka:Vuonna 1962 kuolleet
Aleksei Tšernyh

Aleksei Sergejevitš Tšernyh (, 2. lokakuuta 1892 Selenginsk – 5. helmikuuta 1940 Moskova) oli neuvostoliittolainen diplomaatti, joka toimi maansa lähettiläänä Suomessa vuosina 1921–1925. Aleksei Tšernyh opiskeli Moskovan yliopiston oikeustieteellisessä tiedekunnassa ja liittyi bolševikkipuolueeseen vuonna 1917. Hän työskenteli diplomaattina vuodesta 1918. Tšernyh oli Neuvosto-Venäjän valtuuskunnan sihteeri Tarton rauhanneuvotteluissa vuonna 1920. Hän toimi Neuvostoliiton täysivaltaisena edustajana Suomessa vuosina 1921–1925, Latviassa vuosina 1925–1926 ja väliaikaisena asiainhoitajana Kiinassa vuosina 1926–1927. Myöhemmin Tšernyh työskenteli tilastohallinnossa, Gosplanissa, maatalousakatemiassa ja radiokomiteassa. Hän oli Neuvostoliiton täysivaltainen edustaja Iranissa vuosina 1935–1939. Tšernyh pidätettiin toukokuussa 1939 ja tuomittiin helmikuussa 1940 kuolemaan syytettynä vakoilusta. Hänet rehabilitoitiin vuonna 1956. ==Lähteet== Luokka:Neuvostoliittolaiset diplomaatit Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1892 syntyneet Luokka:Vuonna 1940 kuolleet
Joseph Hill

Joseph Hill -nimisiä henkilöitä ovat olleet: * Joseph Hill, Blind Joe Hill (1931–1999), yhdysvaltalainen bluesmuusikko * Joseph Michael Hill, Dusty Hill (1949–2021), yhdysvaltalainen basisti ja laulaja
Vladimir Derevjanski

Vladimir Konstantinovitš Derevjanski (, 1902–1980) oli neuvostoliittolainen diplomaatti, joka toimi maansa Suomen lähettiläänä vuosina 1938–1939. Elektroditehtaan johtajana työskennellyt Vladimir Derevjanski nimitettiin Neuvostoliiton täysivaltaiseksi edustajaksi Suomeen Eric Assmusin jälkeen tammikuussa 1938. Vuonna 1940 hän toimi maansa täysivaltaisena edustajana Latviassa. Derevjanski oli Neuvostoliiton kommunistisen puolueen ja kansankomissaarien neuvoston valtuutettu Latvian neuvostotasavallassa vuosina 1940–1942 ja Neuvostoliiton ulkoasiain kansankomissariaatin pääsihteerin apulainen vuosina 1942–1943. Hän työskenteli Sojuzelektrod-yhtymän johtajana vuosina 1950–1958. ==Lähteet== Luokka:Neuvostoliittolaiset diplomaatit Luokka:Vuonna 1902 syntyneet Luokka:Vuonna 1980 kuolleet
Ivan Zotov

Ivan Stepanovitš Zotov (, 1903–1963) oli neuvostoliittolainen diplomaatti, joka toimi maansa lähettiläänä Suomessa talvi- ja jatkosodan välillä. Moskovan vieraiden kielten pedagogisessa instituutissa työskennellyt Zotov komennettiin Neuvostoliiton ulkoasiain kansankomissariaattiin vuonna 1937. Hän toimi maansa täysivaltaisena edustajana Latviassa vuosina 1937–1939. Zotov oli Neuvostoliiton täysivaltainen edustaja Suomessa huhtikuusta 1940 huhtikuuhun 1941 ja johti sen jälkeen ulkoasiain kansankomissariaatin Skandinavian osastoa. Elokuussa 1941 hänet määrättiin Neuvostoliiton ulkomaisten kulttuurisuhteiden seuran VOKS:in palvelukseen. Zotov päätti virkauransa vieraiden kielten instituutin rehtorina. ==Lähteet== Luokka:Neuvostoliittolaiset diplomaatit Luokka:Vuonna 1903 syntyneet Luokka:Vuonna 1963 kuolleet
Łambinowice

Łambinowice on maalaiskunta Nysan piirikunnassa Opolen voivodikunnassa Puolassa. Sen väkiluku oli vuoden 2020 lopussa 7 388. Kunnan hallintokeskus on Łambinowicen kylä. Łambinowicen kunta jakautuu seuraaviin 12 kylään: Bielice, Budzieszowice, Drogoszów, Jasienica Dolna, Lasocice, Łambinowice, Malerzowice Wielkie, Mańkowice, Piątkowice, Sowin, Szadurczyce sekä Wierzbie. Sen pinta- ala on noin 124 neliökilometriä. Tärkeimmät kunnan aluetta halkovat liikenneyhteydet ovat valtatie 45, voivodikunnan tiet 405, 406 ja 407 sekä Opolesta Nysaan kulkeva rautatielinja 287. Łambinowice rajautuu Korfantówin, Niemodlinin, Nysan, Pakosławicen, Skoroszycen ja Tułowicen kuntiin. Łambinowicen kunnan itä- ja keskiosat sijaitsevat Niemodlinin tasangolla ja sen länsiosat Nysa Kłodzkan jokilaaksossa. Kunnan pinta-alasta noin 68 prosenttia on maatalousmaata ja noin 17 prosenttia metsää. Łambinowicen kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 8 237. Vuoden 2021 joulukuussa 51,4 prosenttia kunnan asukkaista oli naisia ja 48,6 prosenttia miehiä. Alle 18-vuotiaat muodostivat kunnan väestöstä 15,8 prosenttia, työikäiset 61,9 prosenttia ja eläkeikäiset 22,3 prosenttia. Väestön keski-ikä oli 42,3 vuotta. Kunnan työttömyysaste oli vuoden 2020 lopussa 8,2 prosenttia. == Lähteet == == Aiheesta muualla == * Luokka:Opolen voivodikunnan kunnat
Tateshina

Tateshina () on maaseutukaupunki Japanissa Naganon prefektuurissa. Siellä asuu 6 617 asukasta, sen pinta-ala on 66,87 neliökilometriä ja väestötiheys 98,95 asukasta neliökilometrillä. == Väestönkehitys == Lähde: Vuosi Väestö Muutos 1995 8 712 2000 8 609 -103 2005 8 237 -372 2010 7 707 -530 2015 7 265 -442 2020 6 617 -648 == Lähteet == Luokka:Naganon prefektuurin kunnat
Minami-Sakun piirikunta

Minami-Sakun piirikunta () on yksi Japanin Naganon prefektuurin piirikunnista. Siellä asui 23 915 asukasta vuonna 2020. Vuodesta 2015 väkiluku laski 1,4 prosentilla. Pinta-ala on 767,4 neliökilometriä ja väestötiheys 31,16 asukasta neliökilometrillä. == Väestönkehitys == Lähde: Vuosi Väestö Muutos 1995 31 150 2000 30 640 -910 2005 28 989 -1 651 2010 27 712 -1 277 2015 25 693 -2 019 2020 23 915 -1 748 == Kunnat == * Kawakami * Kita-Aiki * Koumi * Minami-Aiki * Minami-Maki * Sakuho == Lähteet == Luokka:Naganon prefektuuri
Daniela Romo

Daniela Romo (oik. Teresa Presmanes Corona, s. 27. elokuuta 1959 México, Meksiko) on meksikolainen laulaja, televisiojuontaja ja näyttelijä. Daniela Romon albumeja on myyty noin 17 miljoonaa kappaletta ja hänet on palkittu sekä muusikkona että näyttelijänä. == Ura == Daniela Romo debytoi meksikolaisen kokoonpanon Los Hermanos Zavala taustalaulajana. Hän suuntautui teatteritaiteisiin ja aloitti opinnot Academia Andrésissa, minkä jälkeen hän opiskeli laulua Los Angelesissa Seth Riggsin johdolla. Näyttelijänuransa Romo aloitti puheteatterissa muun muassa teoksissa El soldadito de plomo, Pastoral navideño ja Ifigenia en Áulide. Televisiossa Romo näytteli ensi kerran 1978, jolloin hänellä oli rooli telenovelassa Ardiente secreto. Daniela Romon debyyttialbumi Daniela Romo julkaistiin 1983, sen tuotti Danilo Vaona ja levy- yhtiö oli espanjalainen Hispavox. Daniela Romo kutsuttiin Chileen esiintymään Viña del Marin musiikkifestivaaleihin (Festival Internacional de la Canción de Viña del Mar), jossa hän duetoi laulaja-lauluntekijä José Luis Peralesin kanssa. Vuonna 1984 Romo esitti San Remon musiikkifestivaaleilla kappaleen "Yo no te pido la luna", joka on espanjankielinen versio italialaisesta sävellyksestä "Non voglio mica la luna". Romon tulkinta oli menestys, kuten alkuperäisversiokin. Seuraavana vuonna Romo esitti Tokiossa järjestetyillä festivaaleilla meksikolaisen Denisse de Kalafen sävellyksen "Es nuestro amor". Daniela Romon näyttelijän ura jatkui televisiosarjoissa. Hän näytteli pääosan telenovelassa El camino secreto (1986) ja lauloi myös sen tunnuskappaleen "De Mí Enamórate", josta kehkeytyi yksi hänen uransa menestyksistä. 1980-luvun jälkeen Romo piti tauon televisiotöistä, kunnes hän 1995 näytteli pääroolin sarjassa Si Dios me quita la vida. 2000-luvulla Romo on näyttelyt televisiosarjoissa isoja sivuosia ja pääosia, lisäksi hän on näytellyt teatterituotannoissa. == Diskografia == === Studioalbumit === *Daniela Romo (1983) *Amor prohibido (1984) *Dueña de mi corazón (1985) *Mujer de todos, mujer de nadie (1986) *Gitana (1987) *Quiero amanecer con alguien (1989) *Amada más que nunca (1991) *De mil colores (1992) *La cita (1994) *Un nuevo amor (1996) *Me vuelves loca (1999) *Ave Fénix (2001) *Es la nostalgia (2005) *Sueños de Cabaret (2008) *Para soñar (2012) *La voz del corazón (2015) ==Lähteet== == Aiheesta muualla == *The Latin Recording Academy: Daniela Romo Luokka:Meksikolaiset näyttelijät Luokka:Meksikolaiset poplaulajat Luokka:Vuonna 1959 syntyneet Luokka:Elävät henkilöt
Kawakami (Nagano)

Kawakami () on kyläkunta Naganon prefektuurissa, Japanissa. Siellä asuu 4 350 asukasta, väestötiheys on 20,75 asukasta neliökilometrillä ja pinta-ala 209,6 neliökilometriä. == Väestönkehitys == Lähde: Vuosi Väestö Muutos 1995 4 957 2000 4 908 -49 2005 4 759 -49 2010 4 972 +213 2015 4 609 -363 2020 4 350 -259 == Lähteet == Luokka:Naganon prefektuurin kunnat
Juan Ferrero

Juan Ferrero (alk. Fidel Ferrero y Colino, 5. huhtikuuta 1918 Puente Almuhey, León – 17. kesäkuuta 1958 Bordeaux) oli espanjalainen kehonrakentaja. Jo lapsena Ranskaan muuttanut Ferrero voitti Mr. Universe -kilpailun Lontoossa 1952. ==Elämä ja ura== Ferrero syntyi Puente Almuheyn kylässä Pohjois- Espanjassa, mistä hän muutti perheensä mukana Ranskan Bourdeaux'hon 1920-luvulla. Hän oli hyvin tummaihoinen, minkä johdosta hän sai lempinimen El Negro, Musta. Teini-ikäisenä Ferrero menestyi useissa urheilulajeissa: hänen aikansa 100 metrin juoksussa oli yksitoista sekuntia. Sittemmin Ferrero kiinnostui voimailusta, hänen ennätyksensä yhden käden maastavedossa oli 190 kilogrammaa. Ferrero sijoittui kolmanneksi Mr. France -kilpailussa 1943. Ferreron kestävin saavutus on ensimmäisen Mr. Universe -kilpailun voitto Lontoossa 1952. Sen myötä hänestä tuli kuuluisa etenkin Ranskassa, ja hän poseerasi useiden aikakauslehtien kansikuvissa. Ferrero ja hänen lapsuudenperheensä olivat oppositiossa Francon diktatuuriin, eikä hänen menestystään huomioitu julkisesti Espanjassa. Juan Ferrero avioitui 1939 espanjalaisen tanssijattaren Magdalena Isabel Martínez Cuadrosin kanssa. Pariskunnalle syntyi poika Rodolfo ja tytär Anita. Ferrero kuoli auto- onnettomuudessa Bordeaux'ssa, onnettomuusautossa oli hänen lisäkseen Rodolfo ja kolme muuta henkilöä. Ferrero oli onnettomuuden ainoa kuolonuhri. Rodolfo menestyi kehonrakentajana 1960-luvulla. == Lähteet == Luokka:Espanjalaiset urheilijat Luokka:Vuonna 1918 syntyneet Luokka:Vuonna 1958 kuolleet
Sondbyträsket

Sondbyträsket on järvi Vessölandetin saarella Porvoon rannikolla itäisellä Uudellamaalla. Sen pinta-ala on 30,9 hehtaaria. Etäisyys Porvoon keskustasta on viisitoista kilometriä eteläkaakkoon.Sondbyträsket. Järviwiki. Viitattu 12.7.2021. == Maantiede == Sondbyträsketin pituus kaakosta luoteeseen on noin kilometrin. Saaria on kaksi: runsaan hehtaarin laajuinen Stora Träskesholmen ja sen itäpuolella sijaitseva Lilla Träskesholmen. Sondbyträsketiä reunustaa metsä ja suo, mutta valuma-alueella järven pohjois- ja itäpuolella on myös laajoja viljelysalueita. Järven rannoilla on jonkin verran pientaloja. Soilta virtaa laskuojia Sondbyträsketiin. Järven kaakkoisosasta lähtee noin 150 metriä pitkä laskuoja Kvarnfladaniin, joka on Suomenlahden sisälahti. Noin kilometrin Sondbyträsketistä etelään sijaitsee muutaman hehtaarin laajuinen Orrfladan. Sondbyträsket (81V038.1.006) kuuluu Välialueeseen (81V038), joka on kolmannen jakovaiheen vesistö Suomenlahden rannikkoalueen päävesistössä (81). Sondbyträsket on Välialueen 81V038 laajin järvi, seuraavaksi laajimmat ovat Storträsket, Kardragsträsket ja Hemviken.Välialue (81V038). Järviwiki. Viitattu 12.7.2021. Sondbyträsket on neljänneksi laajin Porvoon 45:stä vähintään hehtaarin laajuisesta järvestä. Viidenneksi laajin on Renstrandsträsket.Porvoo. Järviwiki. Viitattu 12.7.2021. == Lähteet == Luokka:Porvoon järvet
Kita-Aiki

Kita-Aiki () on kyläkunta Japanin Naganon prefektuurissa. Siellä asuu 753 asukasta, sen väestötiheys on 13,37 asukasta neliökilometrillä ja pinta-ala 56,32 neliökilometriä. == Väestönkehitys == Lähde: Vuosi Väestö Muutos 1995 1 148 2000 1 025 -123 2005 942 -82 2010 842 -100 2015 774 -68 2020 753 -21 == Lähteet == Luokka:Naganon prefektuurin kunnat
Koumi

Koumi () on maaseutukaupunki Japanin Naganon prefektuurissa. Siellä asuu 4 537 asukasta, sen väestötiheys on 38,15 asukasta neliökilometrillä ja pinta-ala 114,2 neliökilometriä. == Väestönkehitys == Lähde: Vuosi Väestö Muutos 1995 6 434 2000 5 961 -473 2005 5 663 -298 2010 5 180 -483 2015 4 713 -467 2020 4 537 -177 == Lähteet == Luokka:Naganon prefektuurin kunnat
Uryū Sotokichi

Uryū Sotokichi (; 1857 – 1937) oli japanilainen amiraali. Hän komensi aluksia esimerkiksi Venäjän–Japanin sodan Chemulpon ja Tsushiman meritaisteluissa. ==Elämäkerta== Uryū Sotokichi syntyi Japanin Ishikawassa vuonna 1857. Vuonna 1872 Uryū liittyi Japanin laivastoakatemiaan ja vuonna 1875 hän matkusti opiskelemaan Yhdysvaltain laivastoakatemialle valmistuen vuonna 1881. Vuonna 1882 Uryū meni naimisiin Nagai Shigekon (sittemmin Uryū Shigeko) kanssa. Uryū toimi valmistumisensa jälkeen useissa eri tehtävissä Japanin laivastossa. Vuonna 1887 hän sai ylennyksen komentajakapteeniksi ja hänet asetettiin tykkivene Akagin komentajaksi. Vuonna 1891 Uryū yleni edelleen kapteeniksi ja vuosina 1892–1896 hän oli Japanin laivastoattasea Ranskassa. Uryūn palatessa Ranskasta kotimaahansa hänestä tehtiin risteilijä Matsushiman ja taistelulaiva Yashiman komentaja. Vuonna 1900 Uryū ylennettiin kontra-amiraaliksi. Venäjän–Japanin sota syttyi vuonna 1904. Uryū komensi Japanin yhdistyneen laivaston osastoa, jonka tehtävänä oli tehdä maihinnousu Korean niemimaalla Chemulpossa eli nykyisessä Incheonissa. Seuranneessa Chemulpon taistelussa venäläisten oli lopulta upotettava oma risteilijänsä Varjag. Koreansalmen taistelussa Uryū komensi Japanin 2. laivaston 4. divisioonaa risteilijä Naniwalta. Hän jatkoi saman divisioonan komentajana Tsushiman meritaistelussa. Kesäkuussa 1904 Uryū sai ylennyksen vara-amiraaliksi ja vuonna 1912 edelleen amiraaliksi. Hän jäi laivaston reserviin seuraavana vuonna. Vuonna 1907 Uryū oli saanut paronin aatelisarvon. Uryū kuoli vuonna 1937. ==Lähteet== Luokka:Japanilaiset amiraalit Luokka:Vuonna 1857 syntyneet Luokka:Vuonna 1937 kuolleet
Soinniton glottaalifrikatiivi

Soinniton glottaalifrikatiivi on ääniraossa syntyvä henkäyssoinnillinen äänne, joka tavallisesti luokitellaan frikatiiviksi, vaikka sillä ei juurikaan ole frikatiivien foneettisia ominaisuuksia. Tämän luokittelun peruste on lähinnä lingvistinen: näin selvitään vähemmillä erottavilla piirteillä (Occamin partaveitsi). Kansainvälisessä foneettisessa aakkostossa eli IPA- järjestelmässä soinnillista glottaalifrikatiivia merkitään -symbolilla. Soinnittomalla glottaalifrikatiivilla ei ole omasta äänneympäristöstään selvästi erottuvia auditiivisia ominaisuuksia. Artikulatorisesti syntyy äänihuuliraon "vuotamisesta" eli epätäydellisestä sulkeumasta, joka tuottaa jonkinasteisen kohisevan fonaation eli soinnillistumisen. Soinnillista glottaalifrikatiivia voi myös luonnehtia kuiskatuksi vokaaliksi, jossa kuiskaukseen sekoittuu äänihuulten värinää. Luokka:Konsonantit
Lima-ahven

Lima-ahven (Leiognathus equulus) on lima-ahveniin kuuluva kalalaji. Lajia tavataan indopasifiselta merialueelta ja satunnaisesti makeista vesistä. ==Koko ja ulkonäkö== Lima-ahven voi kasvaa suurimmillaan 25-28 cm pitkäksi ja tyypillinen pituus on 18-20 cm. Laji on ruumiinrakenteeltaan korkea ja litteä. Lima-ahven kykenee työntämään leukojaan eteenpäin syödessään. Kala on väriltään hopeanharmaa ja selässä on heikosti erottuvia tummia pystyjuovia. Lima-ahvenen selkä- ja peräevät ovat pitkät ja peräevä on keltainen. Pyrstöevä on voimakkaasti haarautunut. Lima-ahvenella on vatsassaan valoelin, jossa elää bioluminoivia Photobacterium leiognathi -bakteereja. ==Levinneisyys ja elintavat== Lima-ahvenen levinneisyysalue on laaja ja ulottuu Itä-Afrikasta Punaiseltamereltä itään Japaniin ja Samoalle. Lima-ahvenet liikkuvat parvissa lähellä rannikkoa, mangroveissa, murtovesissä ja voivat vaeltaa myös jokiin. Laji syö pieniä kaloja ja selkärangattomia eläimiä kuten äyriäisiä. Kalan kutuaika on touko-elokuussa. Lima-ahventa kalastetaan pieniä määriä ja myydään tuoreena tai kuivattuna ja suolattuna. Pieniä kaloja hyödynnetään eläinten rehuna. ==Lähteet== Luokka:Välskärikalat
Minami-Aiki

Minami-Aiki () on kyläkunta Japanin Naganon prefektuurissa. Kunnassa asuu 966 asukasta, sen pinta-ala on 66,05 neliökilometriä ja väestötiheys 14,63 asukasta neliökilometrillä. == Väestönkehitys == Lähde: Vuosi Väestö Muutos 1995 1 334 2000 1 584 +250 2005 1 151 -433 2010 1 121 -30 2015 1 005 -16 2020 966 -39 == Lähteet == Luokka:Naganon prefektuurin kunnat
Minami-Maki

Minami-Maki () on kyläkunta Naganon prefektuurissa, Japanissa. Siellä asuu 3 272 asukasta, sen pinta-ala on 133,1 neliökilometriä ja väestötiheys 24,58 asukasta neliökilometrillä. == Väestönkehitys == Lähde: Vuosi Väestö Muutos 1995 3 537 2000 3 540 +3 2005 3 494 -46 2010 3 528 +32 2015 3 408 -120 2020 3 272 -136 == Lähteet == Luokka:Naganon prefektuurin kunnat
Lee Lai-shan

Lee Lai-shan (; s. 5. syyskuuta 1970) on hongkongilainen entinen purjehtija. Hän voitti vuoden 1996 kesäolympialaisissa naisten purjelaudassa (mistral) kultaa tuoden Hongkongille tämän historian ensimmäisen olympiamitalin ikinä. == Lähteet== Luokka:Hongkongilaiset kilpapurjehtijat Luokka:Hongkongilaiset olympiavoittajat Luokka:Vuonna 1970 syntyneet Luokka:Elävät henkilöt
Uutisraportti (satiiriohjelma)

Uutisraportti on suomalainen poliittinen satiiriohjelma, jota juonsi toimittaja Tuomas Peltomäki. Sitä käsikirjoittivat Peltomäen lisäksi Helsingin Sanomien toimittajat Paavo Teittinen, Henry Lehto, Maria Pettersson, Jussi Sippola ja Juha-Pekka Raeste. Ohjelman esittäminen alkoi Helsingin Sanomien verkkosivuilla, joilla niitä esitettiin kolmen vuoden ajan. Ensimmäinen jakso lähetettiin 24. lokakuuta 2014 ja toistaiseksi viimeinen 3. heinäkuuta 2017.. Helsingin Sanomien verkkopalveluista ohjelma ostettiin vuoden 2015 maaliskuussa televisiokanava Nelosen ohjelmistoon, jossa sitä alettiin esitettää syksyllä 2015. Verkkopalvelua varten tehdyn ohjelman siirtymistä television puolelle pidettiin poikkeuksellisena. Ohjelman ideana oli kerrata kuluneen viikon pääuutiset satiirisesti. Lyhyiden juttujen lisäksi jaksoissa oli yksi isompi aihe, jota käsiteltiin laajemmin. Ohjelmassa käsiteltiin esimerkiksi suomalaista lobbausta, poliitikkojen väitteitä verotuksesta, TTIP- sopimusta ja Suomen toimia Euroopan unionin jäsenenä. Huumorin kohteeksi pääsivät eritoten suomalaiset poliitikot. ==Vastaanotto== Uutisraportti oli ehdokkaana Bonnierin Suuren journalistipalkinnon saajaksi 2016. Palkintolautakunnan mukaan ohjelma oli onnistunut tekemään kovasta journalismista viihdyttävää ja se oli saanut myös nuoret katsojat kiinnostumaan suomalaisen yhteiskunnan ja maailman keskeisistä uutistapahtumista. Ohjelmaa arvioitiin Vihreän langan katsauksessa parhaaksi satiiriohjelmaksi Suomessa. Helsingin Sanomien omassa arviossa ohjelman sisältöä arvosteltiin hyväksi mutta komiikkaa turhan polveilevaksi. ==Lähteet== Luokka:2010-luvun suomalaiset komediasarjat Luokka:Satiirisarjat Luokka:Nettisarjat Luokka:Helsingin Sanomat
Absolutely Anything

Absolutely Anything on Terry Jonesin ohjaama brittiläinen tieteiskomediaelokuva vuodelta 2015. Sen pääosia näyttelevät Simon Pegg ja Kate Beckinsale. Avaruushahmojen ääninä on Monty Python -koomikkoryhmän jäseniä, ja puhuvaa koiraa ääninäyttelee Robin Williams viimeisessä elokuvaroolissaan. ==Juoni== Elokuva muistuttaa perusidealtaan yhdysvaltalaiskomedioita Bruce – taivaanlahja (2003) ja Evan – taivaanlahja (2007), tyyliltään taas brittikomediaa Linnunradan käsikirja liftareille (2005). Maapallon hävittämistä miettivä avaruusolentoryhmä päättää testata maan asukkaita antamalla kaikkivaltiaat supervoimat satunnaiselle maan asukkaalle ja katsoa osaako tämä käyttää niitä koko planeetan hyväksi. Koekaniiniksi arvonnassa valikoituu koiransa kanssa asusteleva kiltti englantilainen yläkoulunopettaja Neil. Mies on ihastunut samassa portaassa asuvaan nuoreen naiseen, jota liehittelee myös muuan sinnikäs ja päällekäyvä amerikkalaisupseeri. Neil kokeilee pian uusia kykyjään tämän tilanteen ratkaisemiseksi edukseen. Vasta vähitellen Neil oppii käyttämään tahdonvoimaansa myös epäitsekkäämmin, mutta tekee sen liian hätiköidysti ja joutuu peruuttelemaan toiveitaan muun muassa kaikkien kuolleiden eloon herättämisestä ja ilmastonmuutoksen kääntämisestä äkilliseksi viilenemiseksi. ==Rooleissa== ==Vastaanotto== Elokuvauutiset Niko Jutila The Guardian Peter Bradshaw Rogerebert.com Nick Allen Seura Arto Pajukallio Absolutely Anything sai vaihtelevia kritiikkejä. The Guardian -lehden brittikriitikko tuomitsi sen halpahintaiseksi ja ilottomaksi, muuan amerikkalaisarvostelija taas iloitsi siitä, että sekä Terry Jonesin että Robin Williamsin viimeiseksi elokuvatyöksi jäi näin vilpittömän hassu aikuiskomedia. Verkkolehti Elokuvauutisissa Niko Jutila kirjoitti, että Absolutely Anything on ”viihdyttävä, hyväntahtoinen pieni elokuva, jossa ei ole paljon muistamisen aihetta, mutta se ilahduttaa kestonsa ajan”. ==Lähteet== Luokka:Vuoden 2015 brittiläiset elokuvat Luokka:Terry Jonesin ohjaamat elokuvat Luokka:Elokuvat avaruusolennoista Luokka:Brittiläiset komediaelokuvat
Penvénan

Penvénan () on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla, noin 16 kilometriä Lannionin kaupungista koilliseen. Kunta on suosittu merenrantakohde. Kallioisten saarten ympäröimä merenranta, ja erityisesti merenrantakylät Port-Blanc ja Buguélès satamineen ovat matkailijoiden ja purjehtijoiden suosiossa. == Tunnettuja kuntalaisia == * Ambroise Thomas (1811-1896), ranskalainen säveltäjä. Hän osti rannikolla olevan Île Illiec -saaren noin vuonna 1860, jonne hän rakennutti talon. Vuonna 1938 lentäjä Charles Lindbergh osti saaren. * Théodore Botrel (1868-1925), bretoni, ranskalainen ja laulaja-lauluntekijä asui kunnassa. * Anatole Le Braz (1859-1926), bretoni, ranskalainen runoilija ja kirjailija asui kunnassa. Myös hänen lapsenlapsenlapsi Talking Headsin basisti ja laulaja Tina Weymouth on asunut kunnassa. * Aldous Huxley (1894-1963), englantilainen kirjailija jolla oli toinen koti Port-Blancin kylässä. * Alexis Carrel (1873-1944), ranskalais- amerikkalainen kirurgi joka sai vuonna 1912 Nobelin lääketieteen palkinnon. Hän omisti rannikolla olevan l'île Saint-Gildas -saaren. * Marie Curie (1867-1934), puolalainen fyysikko ja kemisti joka sai kahdesti Nobel- palkinnon. Hän asui kunnassa vuonna 1897 odottaessaan Irène-tytärtään. Tiedosto:Port-Blanc_(Penvénan)_(2).jpg|Port-Blanc Tiedosto:Buguelès.JPG|Buguélès ==Lähteet== ==Aiheesta muualla== Luokka:Côtes-d’Armorin kunnat
Josef Perl

Josef Perl (1773 Tarnopol, Galitsia – 1839) oli itäeurooppalainen juutalainen kirjailija, haskalan johtohahmoja. Perl antaa teoksissaan hasideista tekopyhän ja heikon kuvan. ==Lähteet== ==Aiheesta muualla== Luokka:Juutalaiset kirjailijat Luokka:Vuonna 1773 syntyneet Luokka:Vuonna 1839 kuolleet
Nurmeksen keskustaajama

Nurmeksen keskustaajama on Nurmeksen kaupungin keskustaajama, joka sijaitsee Pohjois-Karjalan pohjoisosassa, Pielisen ja Nurmesjärven välisellä Mikonniemellä. Nurmes on luultavasti ollut jo 1550-luvulla karjalaiskylä. Nurmes on esiintynyt kirjallisissa lähteissä 1500-luvun lopulta lähtien: Nurmes (1590), Nurmaxen (1618), Nurmochs By (1631), Nurmis Cappell (1687). Nimi lienee peräisin järvennimestä Nurmesjärvi (Normes-ierffwj noin 1526). Nurmes on johdos nurmi-sanasta. Karjalan kielessä nurmi merkitsee luonnonniittyä, esimerkiksi rantaniittyä. Vuonna 1876 osa nykyisestä taajama- alueesta erotettiin Nurmeksen maalaiskunnasta Nurmeksen kauppalaksi. Sen ulkopuolelle, maalaiskunnan puolelle jäi kuitenkin Nurmeksen kirkonkylä, jota myöhemmin nimitettiin myös Porokyläksi. Vuoden 1973 alussa maalaiskunta liitettiin Nurmeksen kauppalaan, joka vuotta myöhemmin muutettiin kaupungiksi. Tilastokeskuksen taajama-aluerajauksen mukaan Nurmeksen keskustaajaman pinta- ala oli 12,49 neliökilometriä ja väkiluku 4 859 vuoden 2019 lopussa. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. ==Lähteet== Luokka:Nurmes Luokka:Pohjois-Karjalan maakunnan taajamat Luokka:Suomen kuntakeskukset
Nis Petersen

Nis Petersen (1897 Vamdrup, Tanska – 1943 Laven, Tanska) oli tanskalainen kirjailija. Hän kierteli kulkurina Eurooppaa ja oli muutenkin värikäs persoona. Hänen tunnetuin teoksensa on historiallinen romaani Sandaalintekijän katu (Sandalmagernes gade, 1931). Hän kirjoitti myös novelleja. ==Suomennetut teokset== * Sandaalintekijän katu (Sandalmagernes gade), suom. Vilho Hokkanen, Helsinki: Tammi 1946 ==Lähteet== Luokka:Tanskalaiset kirjailijat Luokka:Vuonna 1897 syntyneet Luokka:Vuonna 1943 kuolleet
Kemetismi

pienoiskuva|250px|Kemetismin harjoittajan yksityisalttari Tšekissä. Huomaa Thotia esittävä patsas kuvan keskellä. Kemetismi (< muinaisegyptin kmt, muinaisen Egyptin omakielinen nimi, yleensä vokalisoitu muotoon Kemet), toisinaan myös neterismi (muinaisegyptin nṯr, koptin ⲛⲟⲩⲧⲉ noute, jumaluus) tai egyptiläinen uuspakanuus on 1970-luvulla syntynyt uuspakanallinen uskonto, joka pyrkii elvyttämään muinaisen Egyptin uskonnon ja siihen liittyvät käsitykset antiikin ja myöhäisantiikin ajoilta. Kemetismin useat suuntaukset, joista jokaisella on erilainen lähestymistapa uskomuksiinsa, vaihtelevat näkemyksiltään eklektisistä rekonstruktionistisiin. Kaikki nämä voidaan kuitenkin luokitella kolmeen pääryhmään: rekonstruoitu kemetismi (filologisen ja tieteellisen lähestymistavan omaksuminen), synkreettinen lähestymistapa ja uudempi, monoteismiä kohti pyrkivä synteesi, kemeettinen ortodoksisuus.Harrison, PM (2012). Profane Egyptologists: The Revival and Reconstruction of Ancient Egyptian Religion. UCL (University College London). == Palvonta == Kemetismin harjoittajat palvovat yleensä vain muutamia tärkeimpiä jumalia, kuten Maatia, Bastetia, Anubista, Sekhmetiä ja Thotia, mutta tunnustavat jokaisen jumalan olemassaolon. Palvonta toteutetaan yleensä rukouksen ja alttarien asettamisen muodossa, mutta siitä ei ole annettu virallisia ohjeita. Alttareilla voi olla esimerkiksi kynttilöitä, uhreja tai patsaita. == Katso myös == * Muinaisen Egyptin mytologia * Hermetismi * Uuspakanuus == Lähteet == * Marilyn C. Krogh; Brooke Ashley Pillifant, Kemetic Orthodoxy: Ancient Egyptian Religion on the Internet: A Research Note, Sociology of Religion (2004). *Ellen Cannon Reed, Circle of Isis: Ancient Egyptian Magic for Modern Witches (2002), . *J. G. Melton, Encyclopedia of American Religions, 5th ed., Detroit (1996). === Viitteet === == Aiheesta muualla == *
Tervon kirkonkylä

Tervon kirkonkylä on Tervon kunnan keskustaajama ja kirkonkylä, joka sijaitsee Pohjois-Savon länsiosassa. Nimi Tervo perustuu kirkonkylän halkaisevan Tervonsalmen nimeen (Tervonsalmelle 1883). Tervonsalmella toimi muun muassa postitoimipaikka. Tervonsalmen seudun merkitys ja asutus oli kasvanut muun muassa vuosina 1892-1895 kolmisen kilometriä Tervonsalmen luoteispuolelle rakennetun Kolun kanavan myötä, joka loi sisävesiliikenteen väylän Iisvedeltä Keiteleelle. 1800-luvun lopulla salmen ranta-asutuksesta oli ryhdytty käyttämään myös lyhyempää nimeä Tervo. Salmen nimi kytkeytynee kirkonkylän luoteispuolella sijaitsevaan Tervamäkeen (Terwamäen 1883) ja alueella harjoitettuun tervanpolttoon. Niiniveden seudulla 1550-luvulla asuneen Antti Tervoisen sukunimi voisi myös olla paikannimen aiheena. Vuonna 1922 Karttulan seurakunta jakaantui; sen länsiosista muodostettiin Tervon seurakunta. Uudelle seurakunnalle valmistui Ilmari Launiksen suunnittelema Tervon kirkko vuonna 1925. Ensimmäinen kirkkoherra astui virkaansa vuonna 1926. Samana vuonna perustettiin aiemmin pääosin Karttulaan kuuluneista maista Tervon kunta. Tilastokeskuksen taajama-aluerajauksen mukaan vuoden 2019 lopussa Tervon kirkonkylän pinta-ala oli 1,89 neliökilometriä ja asukasluku oli 526. Tilastollinen taajamarajaus voi poiketa kunnan omasta, virallisesta kunnan tai kunnanosien rajauksesta. ==Lähteet== Luokka:Tervo Luokka:Pohjois-Savon maakunnan taajamat Luokka:Suomen kirkonkylät Luokka:Suomen kuntakeskukset
Kiin niemimaa

Kiin niemimaa () on Japanin Kansain alueella Honshūn saaren eteläosassa sijaitseva niemimaa, joka sisältää Wakayaman, Mien, Naran ja Ōsakan prefektuurit. Suurin osa niemimaasta on tiheää viileänlauhkeaa sademetsää. Niemimaalla sijaitsevat muun muassa Kōyavuori sekä Japanin entinen pääkaupunki Nara. UNESCOn maailmanperintäluetteloon merkittyjä kohteita niemimaalla ovat Kii-vuoriston pyhät paikat ja pyhiinvaellusreitit. == Lähteet == Luokka:Aasian niemimaat Luokka:Japanin maantiede
A View from the Top of the World

A View from the Top of the World on Dream Theaterin viidestoista studioalbumi, joka julkaistiin 22. lokakuuta 2021. Albumi ylsi heti julkaisuviikollaan Suomen virallisen albumilistan ykköseksi. == Kappaleet == # # # # # # # == Kokoonpano== * John Petrucci – kitara * John Myung – bassokitara * James LaBrie – laulu * Jordan Rudess – kosketinsoittimet * Mike Mangini – rummut == Arvostelut == * Imperiumi: 9/10Dream Theater A View From The Top Of The World Viitattu 2.11.2021. * Inferno: Merkillisestä tetriksestä puuttuu pala – arviossa Dream Theater Viitattu 14.1.2022. * Soundi: Levyarvio: Itsensä haastaminen unohtui – Dream Theaterin uutuutta voi suositella vain jo bändiä rakastaville faneille Viitattu 3.11.2021. * V2.fi: Dream Theater : A View from the Top of the World Viitattu 27.1.2022. == Lähteet == == Aiheesta muualla == * * Luokka:Dream Theaterin albumit Luokka:Vuoden 2021 albumit
Edvard Robert Standertskjöld

Edvard Robert Standertskjöld (1. elokuuta 1859 Tula – 16. huhtikuuta 1918 Hämeenlinna) oli suomalainen vapaaherra, sotilas ja valtiopäivämies. Standertskjöldin vanhemmat olivat vapaaherra, kenraaliluutnantti Carl August Standertskjöld ja Fanny Augusta Nykopp ja puolisot 1884–1903 Hildur Maria Costiander ja vuodesta 1903 Elin Tenmark. Tilanomistajat Herman Standertskjöld-Nordenstam ja nuorempi Carl August Standertskjöld olivat hänen veljiään. Edvard Robert Standertskjöld kävi paashikoulun Venäjällä ja palveli siellä kamaripaashina ja kornettina ja sitten luutnantin arvolla Hämeenlinnassa, sotapalveluksesta hän erosi alikapteenina 1889. Hän omisti tiloja Tyrvännössä ja Hattulassa. Standertskjöld murhattiin Hämeenlinnassa huhtikuussa 1918.Geni: Edvard Robert Standertskjöld Viitattu 29.7.2021.Adelsvapen-wiki: Adliga ätten Standertskjöld nr 2126, Tab 16 Viitattu 29.7.2021. Standertskjöld oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomalaiset maanviljelijät Luokka:Suomalaiset upseerit Luokka:Suomalaiset henkirikosten uhrit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1859 syntyneet Luokka:Vuonna 1918 kuolleet
Paul Hugo Sölfverarm

Paul Hugo Sölfverarm (23. tammikuuta 1850 Oulu – 13. joulukuuta 1911 Vaasa) oli suomalainen yritys- ja pankinjohtaja ja valtiopäivämies.Ylioppilasmatrikkeli 1853–1899: Sölfverarm Paul Hugo Viitattu 29.7.2021. Sölfverarmin vanhemmat olivat henkikirjoittaja Paul Gustaf Sölfverarm ja Charlotta Rudolfina Thodén ja puoliso vuodesta 1897 Marie Hubertine Artman. Vaasassa 1869 ylioppilaaksi tullut Sölfverarm toimi yritysjohtajana, samoin kuin pankinjohtajana Vaasassa. Sölfverarm oli aatelissäädyssä edustaja valtiopäivillä 1888.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691. ==Lähteet== Luokka:Suomalaiset pankinjohtajat Luokka:Suomalaiset yritysjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1850 syntyneet Luokka:Vuonna 1911 kuolleet
Aurinko sisälläni

Aurinko sisälläni (Un beau soleil intérieur) on Claire Denis’n ohjaama ranskalainen romanttinen komediaelokuva vuodelta 2017. Dialogipainotteisen ihmissuhdetarinan pääosaa, eronnutta ja uutta miessuhdetta etsivää pariisilaista kuvataiteilijaa esittää Juliette Binoche, ja muissa keskeisissä rooleissa näyttelevät Xavier Beauvois, Josiane Balasko, Gérard Depardieu ja Valeria Bruni Tedeschi. Elokuva sai Cannesissa SACD-palkinnon. ==Vastaanotto== Aamulehti Antti Selkokari Episodi Marta Balaga Helsingin Sanomat Pertti Avola Turun Sanomat Päivi Valotie == Lähteet == Luokka:Vuoden 2017 ranskalaiset elokuvat Luokka:Romanttiset komediat
Fredrik Willehad von Wendt

Fredrik Willehad von Wendt (19. marraskuuta 1843 Helsinki – 14. marraskuuta 1891 Hämeenlinna) oli suomalainen sotilas ja valtiopäivämies. Von Wendtin vanhemmat olivat kenraaliluutnantti Alexander Jakob von Wendt ja Anna Natalia Merlin. Hänen puolisonsa oli Fanny Elisabeth von Born,Geni: Col. Fredrik Willehard von Wendt Viitattu 29.7.2021. jonka isä oli senaattori Johan August von Born. Fanny von Born oli alkuaan naimisissa kenraali Axel Gadolinin kanssa, mutta liitto päättyi eroon, kun hänen suhteensa von Wendtiin tuli ilmi.Vesa Laitinen: Presidenttiehdokas Nils Torvalds kommentoi sukulaisuussuhdettaan Olof Palmeen: "Suvustani löytyy paljon mielenkiintoisempiakin kytköksiä" Aamulehti 12.1.2018 (Internet Archive). Viitattu 24.9.2022. Professori Georg von Wendt, päätoimittaja Ernst von Wendt ja asianajaja Carl von Wendt olivat heidän lapsiaan. Haminan kadettikoulun käytyään von Wendt palveli vänrikkinä venäläisessä henkivartiorykmentissä vuodesta 1862 ja osallistui vuoden 1863 Puolan kapinan kukistamiseen. Suomen kaartiin siirretty von Wendt otti osaa myös Turkin sotaan pataljoonan adjutanttina. Kapteeniksi hän yleni 1881 ja everstiksi 1887. Vuodesta 1890 kuolemaansa asti hän oli Hämeenlinnan tarkk’ampujapataljoonan komentaja. Von Wendt oli aatelissäädyssä edustaja valtiopäivillä 1877–1878, 1882, 1885 ja 1888.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903–1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489–1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419–1424.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685–1691. Von Wendtin veli oli kapteeni, valtiopäivämies Alexander Edvard von Wendt. ==Lähteet== Luokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1843 syntyneet Luokka:Vuonna 1891 kuolleet
Kabukichō

Kabukichō () on Japanin pääkaupunki Tokion Shinjukun erillisalueella sijaitseva kaupunginosa. Kabukichō on tullut tunnetuksi viihde-elämän keskuksena ja toisaalta myös punaisten lyhtyjen alueena, jota on vaivannut rikollinen toiminta. ==Historia== Kabukichō sai nimensä japanilaisen perinteisen teatteritaiteen kabukin mukaan. Alue oli tuhoutunut pahoin toisen maailmansodan aikaisissa Tokion pommituksissa vuonna 1945. Ennen sotaa ja hävitystä alue tunnettiin Tsunohazu Kita 1-chome -nimisenä asuinalueena. Kun sodan jälkeen Tokiota jälleenrakennettiin, Suzuki Kihein johtama joukko sijoittajia kaavaili kabukiteatterin perustamista alueelle. Teatteri ei valmistunut, mutta suunnitelma antoi nimensä kaupunginosalle. Vaikka teatteria ei tullutkaan, Kabukichōsta tuli muunlaisen viihteen keskus. Paikalle nousi elokuvateattereita, baareja ja ravintoloita. Etenkin 1960-luvulta lähtien alue tuli tunnetuksi ulkomaalaisten elokuvien esityksistä. Se oli myös monien taiteilijoiden ja kirjailijoiden asuinaluetta. Pitkään kaupunginosan maamerkkinä toiminut Shinjuku Koma Gekijō -teatteri suljettiin vuonna 2008. Kabukichō tuli tunnetuksi myös niin sanottuna punaisten lyhtyjen alueena prostituutioista ja rikollisuudesta. Tietyt kadut erikoistuivat esimerkiksi love hotel -majapaikkoihin, live-seksiesityksiin ja hostess-baareihin. Monet kaupunginosan liikkeistä ovat yakuzan omistamia. Asiakkaat ovat usein Tokion niin sanottuja "palkkatyöläisiä" (salaryman), jotka kulkevat työmatkoillaan läheisen Shinjukun rautatieaseman kautta. Toisaalta Tokion viranomaiset ovat myös pyrkineet tukahduttamaan alamaailman liiketoimintaa, sekä tuomaan alueelle tavallisempaa yritystoimintaa. ==Lähteet== Luokka:Tokion kaupunginosat
Arno Kamminga

Arno Kamminga (s. 22. lokakuuta 1995 Katwijk) on alankomaalainen uimari ja olympiamitalisti, joka on erikoistunut rintauintiin. == Urheilu-ura == Kammingan ensimmäinen arvokisamitali aikuisten tasolla oli lyhyen radan 4×50 metrin sekauinnin sekaviestin Euroopan mestaruus Kööpenhaminassa 2017. Glasgow’n lyhyen radan EM-kilpailuissa 2019 hän voitti rintauinnissa mestaruudet 100 ja 200 metrillä sekä pronssia 50 metrillä ja lisäksi hopeaa 4×50 metrin sekauinnin sekaviestissä. Vuonna 2021 Kamminga saavutti toukokuussa pitkän radan EM-kilpailuissa hopeaa rintauinnin 100 ja 200 metrillä sekä 4×50 metrin sekauinnin sekaviestissäKansainvälinen uimaliitto sekä loppukesällä Tokion kesäolympialaisissa hopeaa rintauinnissa sekä 100 että 200 metrilläKansainvälinen uimaliittoOlympedia. Vuoden 2021 lyhyen radan EM-kilpailuissa hän sai kultaa 4×50 metrin sekauinnin sekaviestissä, hopeaa 200 metrin rintauinnissa sekä pronssia 100 metrin rintauinnissa ja miesten 4×50 metrin sekauintiviestissä. Saman vuoden Abu Dhabin lyhyen radan MM- kilpailuissa hän saavutti kultaa sekajoukkueiden 4×50 metrin sekauintiviestissä ja hopeaa 200 metrin rintauinnissa.Kansainvälinen uimaliitto Kamminga saavutti Budapestin pitkän radan MM-kilpailuissa 2022 hopeaa 100 metrin rintauinnissa ja pronssia 4×100 metrin sekauinnin sekaviestissä. Samana kesänä käydyissä Rooman EM-kilpailuissa hän voitti kultaa sekajoukkueiden 4×100 metrin sekauintiviestissä. Fukuokan MM- kilpailuissa 2023 hän oli 100 metrin rintauinnissa toinen. Saman vuoden Otopenin lyhyen radan EM-kilpailuissa hän saavutti kultaa 100 metrin rintauinnissa, hopeaa sekajoukkueiden 4×50 metrin sekauintiviestissä ja pronssia 200 metrin rintauinnissa. Dohan MM-kilpailuissa 2024 hän sai hopeaa 4×100 metrin sekauintiviestissä. Lisäksi hän sijoittui 100 metrin rintauinnissa viidenneksi ja 200 metrin rintauinnissa seitsemänneksi. == Lähteet == * * Profiili Kansainvälinen uimaliitto === Viitteet === Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1995 syntyneet Luokka:Elävät henkilöt